ชวดที่บ้านอยู่ๆก็มีแผลที่ร่องนิ้วเท้าแล้วที่เท้ามีเลือดออกมา แล้วมดแดงก็มาตอมเต็มเลย อยากทราบวิธีแก้ไข เพราะเป็นหลายครั้งแล้ว ไปรพ.ก็บอกไม่ได้ ตรวจเบาหวานแล้วก็ไม่ได้เป็นค่ะ แล้วแผลก็หายช้า มดขึ้นตลอดเลยค่ะ
สวัสดีค่ะอาการมีแผลที่ร่องนิ้วเท้ามีเลือดออกมานั้น ก็อาจจะเป็นบาดแผลจากการเสียดสี หรือการที่ผิวแห้งมากในผู้สูงอายุปกติแล้ว การที่มดมาตอม อาจจะทำให้นึกถึงว่ามีปริมาณน้ำตาลสูง แต่ส่วนใหญ่จะเกิดกับปัสสาวะมากกว่า ส่วนใหญ่มดก็จะกินอาหารได้หลากหลาย ทั้งเศษอาหารต่างๆ แมลง หรืออื่นๆ อีกหลายอย่าง โดยเป็นอาหารที่มีส่วนประกอบของน้ำตาล ไขมัน เกลือ จึงบอกไม่ได้ชัดเจนจากที่กล่าวมาว่าจะเป็นเบาหวาน คืออาจเป็นเศษซากของผิวหนัง หรือไขมันที่มดมาตอมมากกว่าหากต้องการทราบว่าเป็นเบาหวานหรือไม่ จะต้องตรวจเลือดตอนอดอาหารอย่างน้อย 8 ชั่วโมง ควรไปตรวจที่รพ. แม้ไม่ได้เป็น ก็ยังควรตรวจคัดกรองทุกปีต่อเนื่องค่ะ